ГущыIалъэр зыфэгъэхьыгъэр адыгабзэмрэ адыгэ литературэмрэ ятерминхэр зыпкъ игъэуцогъэнхэр ары. Ащ фэшI I979-рэ илъэсым Адыгэ хэку исполкомым гъэсэныгъэмкIэ иотдел иунашъокIэ терминологие комиссие мы къыкIэлъыкIохэрэр хэтхэу зэхищэгъагъэ: КIэращэ Заинаб, Шъаукъо Аскэр, Блэгъожъ Зулкъарин, Бырсыр Батырбый, Шъхьапэцэ Мин, Кощбэе Пщымаф, Шъхьалэхъо Асхьад, Цуекъо Алый. Комиссием къыгъэхьазырыгъэ материалым шIэныгъэлэжьхэр, кIэлэегъаджэхэр, методистхэр, тхылъ тедзапIэм иIофышIэхэр зытегущыIэхэ нэужым гущыIалъэр къыхаутыгъ.